Noch ana Sage soid bei da Neiverteilung vo de eiropäischn Lända nochn Napoleon seine Kriag im Weana Kongress 1815 Reiter Winke wega seina ogschiedna  Lage vagessn worn sei. Damit de houchn Hernn um des kloane Flecke nimma extrig an nein Kriag ofanga hom miassn, hom de Landesherrn vo Bayern, Såizburg und Diroi ausgmachd, dasses auskaschdn. Bei dem Spii soid da boarische Herrscher an letztn Stich mim Schellunter gmacht und Reiter Winke fia Bayern gwunga hom. Seit domois is da Schellunter as heimliche Wappn vo de Reiter Winkea. Da Trachtenverein und de Gebirgsschützn nutzndn heidno ois Erkennungszoachn. Aa de "Mustara" homdn ois Zoachn am Huad om ghåbd, damid  sa se vo de anderen Burschn unterscheidn hom kenna.